_:n2954a25be4b2427997180ed8be2462f9xb0
<http://schema.org/articleBody>
"বাঁশখালী (চট্টগ্রাম) প্রতিনিধি\r\n\r\nচট্টগ্রামের আনোয়ারা উপজেলায় দুই রাজমিস্ত্রির লাশ উদ্ধার করেছে পুলিশ।সোমবার সকাল ৭টার দিকে উপজেলার বটতলী ইউনিয়নের পশ্চিম বরৈয়া গোদারপুলসংলগ্ন এলাকা থেকে তাদের লাশ উদ্ধার করা হয়।\r\n\r\nনিহতরা হলেন বটতলী ইউনিয়নের পশ্চিম বরৈয়া গ্রামের অছি মিয়ার ছেলে মো. ইলিয়াছ (৩৮) ও একই গ্রামের আদিল আহমদের ছেলে মো. আবুল কাশেম (৩৬)। তারা দুজনই পেশায় রাজমিস্ত্রি। নিহতরা রায়পুর ইউনিয়নের গহিরা গ্রাম থেকে কাজ করে বাড়ি ফিরছিলেন বলে স্থানীয় সূত্রে জানা যায়।\r\n\r\nস্থানীয় সূত্র জানায়, সোমবার ভোরে পশ্চিম বরৈয়া গোদারপুলসংলগ্ন এলাকায় দুই ব্যক্তির লাশ পড়ে থাকতে দেখেন স্থানীয় লোকজন। পরে স্থানীয়রা পুলিশে খবর দিলে সকাল ৭টার দিকে তাদের লাশ উদ্ধার করে থানায় নিয়ে যায় পুলিশ।\r\n\r\nবটতলী ইউনিয়নের ৯ নম্বর ওয়ার্ডের ইউপি সদস্য সিরাজুল ইসলাম জানান, এলাকার লোকজন দুজনের লাশ পড়ে থাকতে দেখে পুলিশে খবর দেয়। পরে পুলিশ এসে তাদের লাশ উদ্ধার করে।\r\n\r\nআনোয়ারা থানার ওসি এসএম দিদারুল ইসলাম সিকদার বলেন, দুই রাজমিস্ত্রির মৃত্যু বজ্রপাতে, নাকি অন্য কোনোভাবে হয়েছে তা তদন্ত করা হচ্ছে।\r\n\r\nপ্রকাশ : ২৪ মে ২০২১, দুপুর ০১:৫৫"
<https://dailyrenaissa.com/2021/05/24/%E0%A6%95%E0%A6%BE%E0%A6%9C%E0%A7%87-%E0%A6%97%E0%A6%BF%E0%A7%9F%E0%A7%87-%E0%A6%B2%E0%A6%BE%E0%A6%B6-%E0%A6%B9%E0%A7%9F%E0%A7%87-%E0%A6%AB%E0%A6%BF%E0%A6%B0%E0%A6%B2%E0%A7%87%E0%A6%A8-%E0%A7%A8/>